**Դեսպինա Վանդի** (հուն․՝ Δέσποινα Βανδή, իրական անունը **Դեսպինա Մալեա** (հուն․՝ Δέσποινα Μαλέα), հուլիսի 22, 1969(1969-07-22), Տյուբինգեն, Բադեն-Վյուրթեմբերգ, Գերմանիայի Ֆեդերատիվ Հանրապետություն), հույն երգչուհի, որը հիմնականում հայտնի է Հունաստանում և Կիպրոսում։

2002 թվականին նա արժանացել է «Համաշխարհային երաժշտական մրցանակաբաշխություն» մրցանակին որպես 2001 թվականի տվյալներով ամենապահանջված հույն երգչուհի։

Կենսագրություն
--------------

Դեսպինա Մալեան (բեմական անունը՝ *Դեսպինա Վանդի*) ծնվել է 1969 թվականի հուլիսի 22-ին Գերմանիայում։

1994 թվականին թողարկվել է «Gela Mou» դեբյուտային ալբոմը։ 1996 թվականին թողարկվել է «Esena Perimeno» հաջորդ ալբոմը։ Այս ալբոմի երգերը գրել է Տոնի Կոնտակսիսը։ 1997 թվականը նշանակալի տարի էր Դեսպինայի համար, նա սկսել է աշխատել հայտնի կոմպոզիտոր Ֆիվոսի հետ։ Ֆիվոսը գրել է Դեսպինայի հաջորդ` «Deka Entoles» ալբոմի երգը։ Այս ալբոմը Հունաստանում հասել է պլատինե կարգավիճակի։

1999 թվականին թողարկվել է Դեսպինայի հաջորդ ալբոմը՝ «Profities»-ը։ 2000 թվականին թողարկվել է «Ypofero» սինգլը։ Երգը 6 անգամ հասել է պլատինե կարգավիճակի և դարձել Հունաստանում ամբողջ ընթացքում թողարկված ամենահաջող երգը։ 2001 թվականին թողարկվել է «Gia» հերթական ալբոմը։

2002 թվականին Դեսպինան արժանացել է «Հունաստանի ամենապահանջված արտիստի» պարգևատրմանը և ստացել է «Համաշխարհային երաժշտական մրցանակ»։ 2004 թվականի օգոստոսին նա կենդանի ելույթ է ունեցել Նյու Յորքի *Beatstock Festival* համերգում։ Նույն թվականին թողարկվել է «Stin Avli Tou Paradisou» ալբոմը։

2006 թվականի հուլիսի վերջին նա համերգ է ունեցել *Lycabettus* թատրոնում։ 2006 թվականի նոյեմբերի 22-ին Հունաստանում թողարկվել է «Kalanta» ալբոմը։ Երգչուհու համար նոր երգ է գրել հույն մոգ ու կախարդ Ֆիվոսը, որի հետ, ի դեպ, Դեսպինա Վանդին համագործակցում է արդեն 10 տարի։ Հունաստանում երգը թողարկվել է Ծննդյան տոներից անմիջապես առաջ (հունական «kalanta»-ից, թարգմանաբար նշանակում է «կոլյադա») և անմիջապես գրավել է ազգային աղյուսակը։ Այս պահին սինգլի թողարկումը գերազանցել է 2 միլիոնը, և կարծես դա միայն սկիզբն է։ 2007 թվականի հոկտեմբերի 10-ին թողարկվել է նոր «Thelo» սինգլը։ 2007 թվականի նոյեմբերի 15-ին թողարկվել է երկրորդ սինգլը՝ «10 Xronia Mazi»: 2007 թվականի դեկտեմբերի 6-ին թողարկվել է նոր ալբոմ։

2008 թվականին երգչուհին վթարի է ենթարկվել և հրաշքով ողջ է մնացել։ Նրա վարորդը Աթենքի Կիֆիսիա շրջանում կորցրել է մեքենայի կառավարումը և հանդիպակաց գծում բախվել բեռնատարին։ Դեսպինան ստացել է միայն չնչին քերծվածքներ և ոլորումներ, մինչդեռ նրա Porsche Cayenne-ը ջարդվել է։ 2012 թվականի օգոստոսի 30-ին *Posidonio* ակումբում տեղի է ունեցել Վանդիի և Անտիպասի համատեղ ծրագրի պրեմիերան։ Ծրագրին մասնակցում էր նաև Vegas-ի խումբը։ Հյուրախաղերը նախատեսվում էր շարունակել մինչև 2013 թվականի Զատիկը։

2014 թվականին Դեսպինան *Eurosong 2014-*ի ազգային ընտրական փուլի հյուրընկալողն էր. *MAD Show* և տեղական *The Voice of Greece* ծրագրի մենթոր, առաջին համերգաշրջանում նրա խնամակալ Մարիա Էլենա Կիրիակուն շահել է այս նախագիծը։

Անձնական կյանք
--------------

2003 թվականի հուլիսի 17-ին Դեսպինան ամուսնացել է Դեմիս Նիկոլայդիսի հետ՝ նախկին միջազգային ֆուտբոլիստ և ԱԵԿ ֆուտբոլային ակումբի նախկին նախագահ։ Նրանց ամուսնությունը տևել է 18 տարի։ Ամուսնալուծության մասին լուրը հայտարարել են 2021 թվականի հուլիսի 15-ին։ Նա ունի դուստր՝ Մելինան՝ ծնված 2004 թվականի փետրվարի 8-ին, և որդի՝ Յորգոսը՝ ծնված 2007 թվականի օգոստոսի 21-ին։

Սկավառակագրություն
------------------

1. *Γέλα Μου* / Ժպիտ տուր ինձ (1994)
2. *Εσένα Περιμένω* / Սպասում եմ քեզ (1996)
3. *Δέκα Εντολές* / Տասը պատվիրաններ (1997)
4. *Προφητείιες* / Մարգարեություններ (1999)
5. *Γειά* / Բարև (2001)
6. *Στην Αυλή του Παράδεισου* / Եդեմի պարտեզում (2004)
7. *10 Χρόνια Μαζί* / 10 տարի միասին (2007)
8. *C'est la Vie* / Դա է կյանքը (2010)
9. *Άλλαξα* / Փոխվել եմ (2012)
10. *Δε με σταμάτησες* / Ինձ չես կանգրեցրել (2014)

### Ժողովածուներ

1. *The Best* / Լավագույն երգեր (2001)
2. *Ballads* / Բալլադներ (2003)
3. *Dance* / Պարել (2003)
4. *Τα Λαïκά της Δέσποινας* (2005)
5. *Despina Vandi (*2005)
6. *14 μεγάλα τραγούδια* / 14 լեգենդար հիթ (2006)
7. *Singles* / Սինգլներ (2006)
8. *The EMI Years: The Complete Collection* (2007)
9. *Greatest Hits of 2001-2009* / 2001-2009 թվականների լավագույն հիթեր (2009)

Ծանոթագրություններ
------------------

1. 1 2  Internet Movie Database — 1990.
2. 1 2  Discogs — 2000.
3. ↑  О θοιβος φπαχνει τον δικο του παραδεισ(չաշխատող հղում)
4. ↑  Πρεμιέρα για Βανδή, Αντύπα και Vegas στο Posidonio(չաշխատող հղում)

Արտաքին հղումներ
----------------

* Деспина Ванди на Last.fm
* Клип «Opa Opa» на YouTube
* Деспина Ванди на peoples.ru
* Деспина Ванди: Я — не самая богатая в Европе! Archived 2006-07-10 at the Wayback Machine.
* Деспина Ванди: Я счастлива каждый день Archived 2007-12-18 at the Wayback Machine.
* Despina Vandi: краткая биография
* песни Деспины Ванди на Mpzon.ru(չաշխատող հղում)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · SoundCloud · Spotify · Յանդեքս երաժշտություն · ՅուԹյուբ |
|  |
| Թեմատիկ կայքեր | Allmusic · Discogs · Internet Movie Database · MusicBrainz · Rate Your Music |
|  |
| 

|  Չափորոշչային վերահսկողություն |
| --- |
|  |
| BNF: 15103702c · GND: 135370051 · ISNI: 0000000055233718 · LCCN: no2011044359 · NLP: a0000003558166 · VIAF: 27360867 · WorldCat VIAF: 27360867 |

 |

 |